**Seletuskiri Mulgi Vallavolikogu**

**määruse eelnõule „Mulgi valla eelarvest huvihariduse toetamise kord“**

Mulgi vallas on Eesti Hariduse Infosüsteemi andmetel kolm huvikooli ja kaks eraomandis huvikooli. Huvikoolide pidajad kinnitavad andmete õigsust iga aasta 1. – 5. oktoobriks 1. oktoobri seisuga.

Abja Muusikakool - 11 õppekava, 80 õpilast, 2021. aasta eelarve 157 403 eurot.

Karksi-Nuia Muusikakool- 7 õppekava, 50 õpilast, 2021. aasta eelarve 172 942 eurot (vahe tuleb ruumide kulust).

Karksi-Nuia Spordikool -kergejõustiku õppekava, õppekava maht 1248 tundi, 47 õpilast, 2021. aasta eelarve 39 695 eurot.

Arne Lepla Galeriikool Abjas - kunst, õppekava maht 920 tundi (toetus 2020. aastal 5700 eurot)

FACE Moe- ja Tantsukool - tants, õppekava maht 60 tundi.

Väljaspool omavalitsuse huvikoole õppivaid õpilasi 68.

Teiste omavalitsuste õpilasi Mulgi valla huvikoolides 14 (v. a eraomandis huvikoolid).

Huvihariduse kulud 2020. aastal olid 20 000 eurot valla eelarvest (sellest 10 000 eurot spordikoolile ja 10 000 muusika-, kunsti- ja huvikoolile) ja lisaks huvihariduse-ja tegevuse täiendavast toetusest 26 793,33 eurot (koos õppemaksu/osalustasuga). Viljandi Linnavalitsusele on tasutud arvetega kohamaksu 2020. aastal 28 741,92 eurot.

Tänase päevani ei ole Mulgi vallas reguleeritud huvihariduse rahastamine ning puudub ülevaade huvihariduse omandajatest.

Sellest tulenevalt kohaliku omavalitsuse korralduse seaduse § 22 lg 1 punkt 5 annab õiguse toetuste andmise ja valla või linna eelarvest finantseeritavate teenuste osutamiseks korra kehtestamiseks.

Määrus sätestab huvihariduse toetuse andmise valla eelarvest tegevuskulu osaliseks kompenseerimiseks väljaspool Mulgi valda tegutsevale munitsipaal- või erahuvikoolile, mis on registreeritud Eesti Hariduse Infosüsteemis (edaspidi EHIS) ning mille tegevus toimub üldharidusasutuste ja kutseõppeasutuste õppetegevusest vabal ajal. Samuti toetamise ulatuse ja toetamise alused.

Eelnõu koostaja:

Noorsoo- ja sotsiaaltööspetsialist Maie Bratka